Întâlnirea de lucru cu fermierii din județul Suceava . Prezentarea ultimelor noutăţi din cercetarea legumicolă băcăuană.- SRH Bacău
2026-02-20 08:00 - 17:00 UTC | Direcția pentru Agricultură Județeană Suceava, Bv. 1 decembrie 1918, nr. 3, Suceava, Romania
În data de 20.02.2026, colectivul Stațiunii de Cercetare-Dezvoltare pentru Legumicultură Bacău în colaborare cu SRH FILIALA BACĂU, a participat la evenimentul organizat de Direcția pentru Agricultură Județeană SUCEAVA, dedicat sectorului legumicol, culturii cartofului și usturoiului.
Întâlnirea a reunit fermieri și producători locali, specialiști, reprezentanți ai instituțiilor publice și ai mediului privat, constituindu-se într-o sesiune de lucru menită să analizeze provocările actuale și oportunitățile de dezvoltare ale legumiculturii la nivel județean și național.

Printre principalele teme abordate:

Planul Național Strategic 2023–2027 (PNS)
DR-16: investiții în sectorul legume și/sau cartofi
DR-12: investiții pentru tinerii fermieri și fermierii recent instalați
DR-14: investiții în fermele de mici dimensiuni
Ajutoare de minimis pentru 2026 – legume în spații protejate, cartof de consum și usturoi
Forme asociative – asociații și cooperative agricole
Gestionarea provocărilor legate de secetă
Agricultura ecologică – perspective și beneficii
Sustenabilitatea legumiculturii în județul Suceava

Participarea la astfel de întâlniri contribuie la consolidarea colaborării dintre cercetare, administrație și fermieri, precum și la transferul de cunoștințe necesar dezvoltării unui sector agricol modern și sustenabil.

Mărțisor plantabil la Bacău
2026-03-01 11:00 - 2026-03-08 15:00 | SCDL Bacau, Bacau, Romania
În perioada 01-08 martie 2026, se organizează întâlniri cu femeile din Filiala BACĂU – S.R.H. la care se oferă mărțisoare plantabile.
Se prezintă, de asemenea, utilizarea multiplă a diversității plantelor şi popularizarea soiurilor create la SCDL Bacău.
După eveniment:

Nr. participanți: 300;
Presă:

-Eveniment publicat pe pagina de Facebook a unității, data 02.03.2026 și 09.03.2026;
-Material publicat pe site https://legumebac.ro/1-8-martie-martisor-plantabil/, data 09.03.2026;

Probleme importante ridicate: S-a evidențiat necesitatea intensificării promovării soiurilor locale, adaptate la condițiile climatice locale, atât în rândul publicului larg, cât și al elevilor.

Masă rotundă: „Rezultate viticole 2025 și provocări actuale în plantații” la SCDVV Blaj
2026-03-12 09:00 - 15:30 | SCDVV Blaj, str. Gheorghe Baritiu, nr. 2, Blaj, Romania
Masă rotundă: „Rezultate viticole 2025 și provocări actuale în plantații”📅 12 martie 2026, 09.00 – 15.30 📍 SCDVV Blaj, str. Gheorghe Barițiu nr. 2, Blaj
Stațiunea de Cercetare-Dezvoltare pentru Viticultură și Vinificație Blaj (SCDVV Blaj) și Academia de Științe Agricole și Silvice „Gheorghe Ionescu-Șișești” (ASAS), în parteneriat cu Ministerul Mediului, Apelor și Pădurilor, Societatea Română a Horticultorilor (SRH) și Facultatea de Horticultură și Afaceri în Dezvoltare Rurală – USAMV Cluj-Napoca, organizează în data de 12 martie 2026 o masă rotundă dedicată sectorului viticol.
🔎 Tema evenimentului:Rezultate viticole 2025 și provocări actuale în plantații
Evenimentul își propune să aducă în atenția specialiștilor, cercetătorilor și producătorilor cele mai recente rezultate din viticultură, tehnologii moderne de protecție și fertilizare, precum și soluții practice pentru provocările actuale din plantații.

🗓️ Program orientativ
Primirea invitaților
Prezentări privind anul viticol 2025
Protecția culturilor în condiții de stres climatic
Tehnologii moderne de fertilizare
Analiza vinurilor din recolta 2025 (degustare în orb)
Discuții libere și concluzii

ℹ️ Informații utile
Participarea se face pe bază de confirmare
Număr maxim probe: 3 probe/persoană
📧 Confirmări: doinita.muntean@scdvblaj.ro📞 Telefon: +40 258 711 623🗓️ Termen confirmare: până la 04.03.2026
Vă așteptăm la Blaj pentru o întâlnire profesională dedicată schimbului de experiență și bunelor practici în viticultură! 🍇🍷

Workshop: Tăieri ornamentale în viticultură
2026-03-12 10:00 - 15:30 | Centrul Expozițional Pentru Agricultură Urbană „Agora” – Sdt din cadrul Stațiunii Didactice Timișoara – USVT, Calea Aradului, 119 Drumul de legătură, Calea Torontalului, 300645 Timiș, Timisoara, Romania
Universitatea de Științele Vieții „Regele Mihai I” din Timișoara, prin Facultatea de Inginerie și Tehnologii Aplicate, în colaborare cu Societatea Română a Horticultorilor – Filiala Timiș, organizează workshopul „Tăieri ornamentale în viticultură”, un eveniment dedicat celor interesați de tehnici inovatoare de formare și întreținere estetică a viței-de-vie.
📅 Data: 12 martie 2026🕙 Ora: 10:00📍 Locația: Centrul Expozițional pentru Agricultură Urbană „AGORA” – SDT
Participarea la eveniment oferă oportunitatea de a interacționa cu specialiști din domeniu și de a descoperi metode creative de valorificare a viței-de-vie.

Cercetarea pomicolă în sprijinul fermierilor la Constanța
2026-03-13 10:00 - 15:00 | Statiunea de Cercetare-Dezvoltare pentru Pomicultura Constanta, Str. Pepinieri, nr. 25, Valu lui Traian, Romania
🌿 Workshop: Cercetarea pomicolă în sprijinul fermierilor
Data: 13 martie 2026Locația: SCDP Constanța
Stațiunea de Cercetare-Dezvoltare pentru Pomicultură Constanța, în parteneriat cu Academia de Științe Agricole și Silvice „Gheorghe Ionescu-Șișești” – Secția de Horticultură, Societatea Română a Horticultorilor și compania Nufarm, vă invită să participați la workshopul:
„Cercetarea pomicolă în sprijinul fermierilor”
Evenimentul este dedicat fermierilor, specialiștilor și tuturor celor interesați de tehnologiile moderne din pomicultură, oferind demonstrații practice, prezentări de soiuri noi și informații utile privind oportunitățile de finanțare.

📋 Program
10:15–10:30 – Primirea participanților la sediul SCDP Constanța10:30–12:30 – Demonstrații practice privind tehnologiile de tăiere pentru formarea și fructificarea pomilor, realizate în loturile experimentale12:30–12:45 – Prezentarea soiurilor noi create la SCDP Constanța – soluții moderne pentru productivitate și adaptare la condițiile locale12:45–13:00 – Prezentarea portofoliului de produse Nufarm și tombola „Fermierii câștigă cu NUFARM”13:00–13:15 – Informații privind oportunitățile de finanțare și accesarea fondurilor europene13:15–14:00 – Discuții, concluzii și schimb de bune practici

📍 Confirmarea participării
Vă rugăm să confirmați participarea și numărul de persoane până la data de 06.03.2026.
Date de contact:📌 SCDP Constanța📍 Str. Pepinierei nr. 25, Valu lui Traian☎️ Tel.: 0241-231187📧 E-mail: contact@scdpconstanta.ro

Vă mulțumim și vă așteptăm!

Atelier practic: Tăieri la pomii | 20 și 27 martie 2026
2026-03-20 10:00 - 14:00 | Campusul USAMV Cluj-Napoca, Calea Manastur, 3-5, Cluj-Napocca, Romania
Societatea Română a Horticulturilor – Filiala Cluj, împreună cu USAMV Cluj-Napoca și partenerii săi, organizează un atelier practic de tăieri la pomii, adresat iubitorilor de pomicultură și tuturor celor care doresc să învețe tehnicile corecte de tăiere și formare a coroanei.
📅 Data: 20 și 27 martie 2026, orele 10:00–14:00 📍 Locația: Campus USAMV, Calea Mănăștur nr. 3-5, Cluj-Napoca
Evenimentul este organizat în parteneriat cu Societatea de Horticultură și Silvicultură din Transilvania (SHST) și Facultatea de Horticultură și Afaceri în Dezvoltare Rurală, USAMV Cluj-Napoca.

Atelier practic: Tăieri la vița de vie | 20–21 martie 2026 Cluj-Napoca
2026-03-20 10:00 - 2026-03-21 14:00 | Campusul USAMV Cluj-Napoca, Calea Manastur, 3-5, Cluj-Napocca, Romania
Societatea Română a Horticulturilor – Filiala Cluj, împreună cu USAMV Cluj-Napoca și partenerii săi, organizează un atelier practic de tăieri la vița de vie, destinat tuturor celor pasionați de viticultura și îngrijirea plantațiilor viticole.
📅 Data: 20 și 21 martie 2026, orele 10:00–14:00 📍 Locația: Campus USAMV, Calea Mănăștur nr. 3-5, Cluj-Napoca
Evenimentul este organizat în parteneriat cu Societatea de Horticultură și Silvicultură din Transilvania (SHST) și Facultatea de Horticultură și Afaceri în Dezvoltare Rurală, USAMV Cluj-Napoca.

Atelier de lucru: Producerea răsadurilor de legume - Bacău
2026-04-01 08:00 - 2026-04-30 17:00 | SCDL Bacau, Bacau, Romania
Al III lea Atelier de lucru PRODUCEREA RĂSADURILOR DE LEGUME

Data când a avut loc: 01.04.2026
Nr. participanți: 87
Materiale publicate în data de 01.04.2026, facebook SCDL BACĂU, https://www.legumebac.ro

Pe parcursul atelierelor, participanții au descoperit tipurile de spații utilizate pentru producerea răsadurilor – de la răsadnițe cu încălzire biologică sau tehnică, până la solarii și sere încălzite – precum și rolul esențial al amestecurilor nutritive în obținerea unor plante sănătoase. Au fost prezentate componentele optime ale substraturilor, adaptate diferitelor etape de dezvoltare, dar și alternative ecologice bazate pe resurse naturale și composturi proprii.
Partea practică a completat informațiile teoretice, participanții au lucrat efectiv la semănatul în tăvițe și repicatul în palete alveolare.

Atelierele „Grădina Sustenabilă – bune practici in legumicultură” - Bacău
2026-05-01 08:00 - 2026-09-30 17:00 | SCDL Bacau, Bacau, Romania
În perioada mai–septembrie 2026 se vor organiza ateliere de lucru privind „Grădina Sustenabilă – bune practici in legumicultură”
Se vor detalia informații în timp util.

Zilele Horticulturii Bucureștene 2026
2026-05-07 10:00 - 2026-05-10 18:00 | USAMV Bucuresti, Bulevardul Mărăști, București, București, 011464, Romania
Ne face o deosebită plăcere să vă invităm la Zilele Horticulturii Bucureștene, care vor avea loc anul acesta în perioada 7-10 mai, în Campusul Agronomie Herăstrău.
La cea de-a 22-a ediție a acestui eveniment horticol plin de culoare și inspirație, publicul larg va avea acces gratuit și va putea să descopere și să achiziționeze flori, plante ornamentale, material săditor, fructe, legume, echipamente și alte produse horticole de la cei peste 100 de producători prezenți.
Programul va include expoziții tematice, demonstrații practice, precum și ateliere și activități educative și distractive pentru întreaga familie.
Zilele Horticulturii Bucureștene se desfășoară sub Înaltul Patronaj al Majestății Sale Margareta, Custodele Coroanei Române și sub simbolul Bujorului, declarat oficial Floare Națională a României prin Legea 285/22.10.2022, la inițiativa Facultății de Horticultură din București.
Vă așteptăm între 7 și 10 mai, în Campusul Agronomie Herăstrău, în intervalul orar 10:00-18:00.

Atelier: Agroecologia în horticultură și agricultură | 8 mai 2026
2026-05-08 10:00 - 13:00 | Campus Agronomie – Herastrau, Bv Marasti, 59, București, 011464, Romania
„Agroecologia în horticultură și agricultură, între validare în practică și extindere la scară largă”
În cadrul Zilelor Horticulturii Bucureștene, USAMV București, prin Centrul de cerccetare pentru studiul calitatii produselor agroalimentare, organizează un atelier dedicat practicilor agroecologice, cu tema: Condiții, dovezi și forme de sprijin necesare pentru adoptarea și aplicarea pe scară mai largă a practicilor agroecologice.
📅 Data: 8 mai 2026, ora 10:00–13:00 📍 Locația: Campusul Agronomie-Herăstrău, București 🌿 Eveniment-cadru: Zilele HORTiculturii Bucureștene – 7–10 mai 2026 | +100 expozanți și conferințe
Atelierul este organizat în cadrul proiectelor europene AllEcoSys, ACROPICS, Agroecological Crop Protection Initiative și SUNRISE, co-finanțate de Uniunea Europeană prin Parteneriatul pentru Agroecologie, cu sprijinul UEFISCDI.

Zilele Horticulturii Clujene – Ediția a V-a | 15–17 mai 2026
2026-05-15 08:00 - 2026-05-17 17:00 | Campusul USAMV Cluj-Napoca, Calea Manastur, 3-5, Cluj-Napocca, Romania
Zilele Horticulturii Clujene – Ediția a V-a | 15–17 mai 2026
Facultatea de Horticultură și Afaceri în Dezvoltare Rurală din cadrul USAMV Cluj-Napoca vă invită la cea de-a V-a ediție a Zilelor Horticulturii Clujene, eveniment care va avea loc în perioada 15–17 mai 2026, în Campusul USAMV, Calea Mănăștur nr. 3-5, Cluj-Napoca.
Pe parcursul celor trei zile, specialiști în horticultură vor prezenta tainele acestei profesii prin workshop-uri, ateliere, expoziții și demonstrații practice. Vizitatorii vor găsi:

soluții moderne pentru amenajarea grădinii și balconului;
expoziție cu vânzare directă – flori, legume, plante ornamentale și aromatice, pomi și arbuști fructiferi, vinuri, răsaduri, sisteme de irigații, unelte și utilaje horticole;
sesiuni de degustare de vinuri;
târg dedicat turismului și agroturismului;
idei și oportunități de antreprenoriat în mediul rural.

Expozanții sunt invitați să participe fără taxă de închiriere a spațiului. Organizatorii asigură spațiul rezervat prin formularul de înscriere, posibilitatea de amenajare a standului cu o zi înainte de eveniment, acces pentru încărcat/descărcat marfa și parcare pentru mijloacele de transport.
📋 Înscrieri: Formular Google
🌐 Mai multe informații: horticultura.usamvcluj.ro

Multidisciplinary Conference on Sustainable Development
2026-05-21 - 2026-05-22 | Universitatea de Stiintele Vietii „Regele Mihai I” din Timisoara, Calea Aradului nr. 119, Timisoara, Romania
Universitatea de Științele Vieții „Regele Mihai I” din Timișoara,
Facultatea de Inginerie și Tehnologii Aplicate,
are plăcerea de a anunța „Conferința Multidisciplinară privind Dezvoltarea Durabilă”, secțiunea „Cercetări de vârf în horticultură, peisagistică, silvicultură și biotehnologia plantelor”, eveniment special „35 de ani de inginerie genetică la Timișoara”.
Invităm toate persoanele interesate să participe la evenimentul nostru, care va avea loc în perioada 21–22 mai 2026.
Parteneri

Academia Română – Filiala Timișoara
Academia de Științe Agricole și Silvice „Gheorghe Ionescu-Șișești”
Societatea Română de Horticultură
Stațiunea de Cercetare-Dezvoltare pentru Viticultură și Vinificație Miniș
Oficiul Național al Viei și Produselor Vitivinicole
Institutul de Biotehnologii Vegetale Timișoara
Stațiunea de Cercetare-Dezvoltare Agricolă Lovrin
Banca de Resurse Genetice Vegetale – pentru Legume, Flori, Plante Aromatice și Medicinale Buzău
S.C. Adri Prodcom S.R.L.
S.C. Agrosel S.R.L.
S.C. Badinsistem S.R.L.
S.C. Duo Bio S.R.L.
S.C. Gardensis S.R.L.
S.C. Hektar S.R.L.
S.C. Klastorf Impex S.R.L.
S.C. Marcoser S.R.L.
S.C. Natur Grup Integral S.R.L.
S.C. Sfera Biotech S.R.L.
S.C. Syngenta Agro România S.R.L.

Locația evenimentului
Facultatea de Inginerie și Tehnologii Aplicate,
Universitatea de Științele Vieții „Regele Mihai I” din Timișoara
Adresă: Timișoara, Calea Aradului nr. 119, România

Tematica evenimentului
Condițiile climatice și economice sunt într-o continuă schimbare, atât la nivel local, cât și global. Dinamica acestor fenomene impune răspunsuri la provocările din horticultură, peisagistică, silvicultură și inginerie genetică, cu scopul obținerii unor alimente sănătoase și menținerii calității mediului de viață. Înțelegerea conexiunilor, formularea concluziilor și identificarea soluțiilor la aceste schimbări reprezintă o responsabilitate comună, inclusiv pentru specialiști.

Obiectivele conferinței

implicarea comună a specialiștilor, cercetătorilor, fermierilor, studenților și organizațiilor din domeniul horticulturii, biotehnologiei, silviculturii sau domenii conexe din întreaga lume în soluționarea problemelor generate de schimbările de mediu;
stabilirea și menținerea relațiilor de colaborare între participanți;
implicarea tinerilor cercetători în activitatea științifică;
încurajarea activității de cercetare;
prezentarea și diseminarea rezultatelor științifice.

Înscriere și publicare
Înscrierea participanților și trimiterea rezumatelor se vor realiza pe site-ul Multidisciplinary Conference on Sustainable Development, conform calendarului:

Înscriere & trimitere rezumat: până la 12.04.2026

Trimiterea lucrărilor științifice in extenso se va face pe site-ul Journal of Horticulture, Forestry and Biotechnology, conform calendarului:

Lucrări in extenso: până la 03.05.2026

Fiecare participant poate prezenta maximum 2 lucrări ca prim autor.
Lucrările pot fi prezentate oral sau sub formă de poster.
Notă: Materialele pentru prezentările orale și poster se vor transmite la adresa de e-mail conference.fita@usvt.ro, cel târziu 10 mai 2026.

Taxa de participare și publicare
Taxa de participare este 350 lei (70 euro) și include:

participarea la conferință;
masa de prânz;
cina;
publicarea lucrărilor în Journal of Horticulture, Forestry and Biotechnology.

Plata se va efectua după confirmarea acceptării lucrărilor, cel târziu 10.05.2026, în conturile:

Lei: [REDACTED] – Trezoreria Timișoara, CUI 3487181
Euro: [REDACTED] – Raiffeisen Bank, Timișoara
SWIFT: RZBRROBU

cu mențiunea: „Multidisciplinary Conference on Sustainable Development 2026”.
Notă: Copia ordinului de plată se va transmite la conference.fita@usvt.ro, cel târziu 17 mai 2026.

Detalii suplimentare sunt disponibile pe site:
https://www.usab-tm.ro/ro/cercetare-3049/manifestari-stiintifice

Cu deosebită considerație,
Comitetul de organizare
Președintele secțiunii conferinței:
Prof. univ. dr. Alin DOBREI
Contact:
conference.fita@usvt.ro

Tehnologii inovative de fertirigare in sistemele de mare densitate la specia cireș
2026-06-15 08:00 - 17:00 | SCDP Bistrita, Drumul Dumitrei Nou, nr. 3, Bistrita, 420100, Romania
SCDP Bistrița în parteneriat cu Societatea Română a Horticultorilor și IRRITEC Italia, organizează în luna iunie un atelier cu tema Tehnologii inovative de fertirigare in sistemele de mare densitate la specia cireș.

Probleme actuale și tendințe în cultura cireșului (Prunus avium)
2026-07-15 08:00 - 17:00 | SCDP Bistrita, Drumul Dumitrei Nou, nr. 3, Bistrita, 420100, Romania
SCDP Bistrița în parteneriat cu Societatea Română a Horticultorilor și IRRITEC Italia, organizează în luna iunie un atelier cu tema Probleme actuale și tendințe în cultura cireșului (Prunus avium)

Atelier practic: Identificarea dăunătorilor în culturile de legume - Bacău
2026-07-22 08:00 - 17:00 | SCDL Bacau, Bacau, Romania
În 22 iulie 2026 se va organiza atelierul practic: Identificarea dăunătorilor în culturile de legume
Se vor detalia informații în timp util.

Prezentarea unei colecţii de specii pomicole (peste 100 soiuri) - la SC Pomi Altoi - județul Bacău
2026-08-01 08:00 - 2026-08-31 17:00 | SC Pomi Altoi, Strada Chimiei 201, Letea Veche, Romania
În luna august se va organiza un atelier la SC Pomi Altoi, județul Bacău, în care se va prezenta colecția de specii pomicole cu expoziție și degustare.
Se vor detalia informații în timp util.

Ziua porților deschise - ediția a VII-a - la INCDBH Ștefănești
2026-08-04 | INCDBH Ștefănești, Sos. Bucuresti-Pitesti, nr.37, Stefanesti, Arges, Romania
Eveniment organizat de Laboratorul de Ecologie și multiplicare a speciilor horticole.

Zilele prunului la ICDP Pitești - Mărăcineni
2026-08-10 11:00 - 15:00 | ICDP Pitești – Mărăcineni, Mărăcineni, Arges, Romania
În a doua decadă al lunii august 2026, ICDP Piteşti-Mărăcineni organizează în parteneriat cu Secția de Horticultură ASAS și Societatea Română a Horticultorilor evenimentul anual ”Zilele Prunului”.

”Degustă știința” – "Ziua porților deschise" Degustare de produse, prezentarea soiurilor de legume dezvoltate la SCDL Bacau
2026-08-14 08:00 - 17:00 | SCDL Bacău, Calea Bârladului, nr. 220, Bacău, Romania
În 14 august 2026 se va organiza un eveniment „Degustă știința” – „Ziua porților deschise”.
Degustare de produse, prezentarea soiurilor de legume dezvoltate la SCDL Bacau
Se vor detalia informații detaliate în timp util.

Promovarea soiuirilor de struguri de masă obținute la INCDBH Ștefănești
2026-09-08 | INCDBH Ștefănești, Sos. Bucuresti-Pitesti, nr.37, Stefanesti, Arges, Romania
Eveniment organizat de Laboratorul de Genetică și Ameliorare in cadrul INCDBH Ștefănești.

Soluții tehnologice pentru agricultură durabilă și adaptată schimbărilor climatice
2026-09-15 | INCDBH Ștefănești, Sos. Bucuresti-Pitesti, nr.37, Stefanesti, Arges, Romania
Eveniment organizat de Laboratoarele de Ecologie și multiplicare a speciilor horticole și Biotehnologii în horticultură, din cadrul INCDBH Ștefănești.
Se vor prezenta rezultatele obținute în cadrul proiectelor

ADER 653 – Demonstrare tehnologică privind tehnologiile de cultură la strugurii de masă utilizând agricultura de precizie bazată pe optimizarea fertilizării și irigării și
ADER 523 – Stabilirea tehnicilor de înmulțire in vitro la plante medicinale și aromatice de importanță economică
ADER 6.3.24 – Îmbunătățirea tehnologiilor de producere a materialului de înmulțire viticol în actual context al schimbărilor climatice

Atelier - expoziție, prezentare și degustare soiuri de măr la Asociaţia pomicolă Sat Iteşti Bacău
2026-09-25 08:00 - 17:00 | Asociaţia pomicolă Sat Iteşti Bacău, sat Itesti, comuna Itesti, jud. Bacau, Itesti, 607047, Romania
În 25 septembrie 2026 se va organiza un Atelier-expoziție, prezentare și degustare de soiuri de măr la Asociația Pomicolă Sat Itești, Bacău.
Se vor detalia informații detaliate în timp util.

Zilele mărului la ICDP Pitești - Mărăcineni
2026-10-05 11:00 - 15:00 | ICDP Pitești – Mărăcineni, Mărăcineni, Arges, Romania
În prima decadă al lunii octombrie 2026, ICDP Piteşti-Mărăcineni organizează în parteneriat cu Secția de Horticultură ASAS și Societatea Română a Horticultorilor evenimentul anual ”Zilele Mărului”.

Atelier - expoziție, prezentare și degustare soiuri de păr la Asociaţia pomicolă Sat Iteşti Bacău
2026-10-30 08:00 - 17:00 | Asociaţia pomicolă Sat Iteşti Bacău, sat Itesti, comuna Itesti, jud. Bacau, Itesti, 607047, Romania
În 30 octombrie 2026 se va organiza un Atelier-expoziție, prezentare și degustare de soiuri de păr la Asociația Pomicolă Sat Itești, Bacău.
Se vor detalia informații detaliate în timp util.
